Vitajte v tomto návode,
ktorý vám ukáže, ako správne používať naplnené pero Hukyndra.
Pero sa skladá zo štyroch častí: šedá oblasť na uchopenie, kontrolné okienko,
oranžové puzdro ihly (s ihlou vnútri) a priehľadné viečko.
Poďme sa pozrieť, ako funguje.
Hukyndra sa má uchovávať v pôvodnom obale v chladničke pri teplote 2 až 8 °C.
V prípade potreby (napríklad počas cestovania)
môžete Hukyndru uchovávať pri izbovej teplote do 25 °C počas maximálne 14 dní.
Najskôr vyberte Hukyndu z chladničky.
Vyberte pero z balenia, skontrolovaním dátumu exspirácie na obale sa uistite, že liek nie je exspirovaný.
Nechajte pero pri izbovej teplote 15 až 30 minút pred samotnou aplikáciou.
Dôležité:
Neodnímajte priehľadné viečko;
neohrievajte Hukyndru a nepoužívajte naplnené pero,
ak je tekutina vnútri zmrazená alebo bola rozmrazená.
Umiestnite všetko na čistý povrch: pero, tampón napustený alkoholom,
vatový alebo gázový tampón a nádobu na likvidáciu ostrých predmetov odolnú proti prepichnutiu.
Dôkladne si umyte a osušte ruky.
Najskôr si vyberte miesto vpichu.
Miesto vpichu má byť najmenej 3 cm od predchádzajúceho miesta aplikácie,
môže to byť predná časť stehien alebo spodná časť stehien alebo brucho,
avšak minimálne 5 cm od pupka.
Krúživým pohybom očistite miesto vpichu tampónom
napusteným v alkohole.
Dôležité je neaplikovať injekciu cez oblečenie a do oblastí,
kde je koža bolestivá,
červená, stvrdnutá, zjazvená,
kde sa nachádzajú modriny, strie alebo do oblastí so psoriázou.
Držte pero Hukyndra tak, aby šedá oblasť na uchopenie smerovala hore.
Skontrolujte kontrolné okienko a uistite sa, že tekutina vnútri je číra a bezfarebná.
Je normálne, ak cez kontrolné okienko vidíte bublinky.
Dôležité je nepoužívať pero,
ak je tekutina vnútri zakalená alebo ak obsahuje častice,
prípadne, ak pero spadlo alebo bolo poškodené.
Odstráňte priehľadné viečko pera a vyhoďte ho.
Otočte pero Hukyndra tak, aby oranžové puzdro ihly smerovalo priamo k miestu vpichu.
Nedávajte priehľadné viečko naspäť na pero!
Na konci ihly môžete vidieť pár kvapiek roztoku.
Toto je normálne.
Jemne stlačte oblasť očistenej kože v mieste aplikácie, aby ste vytvorili vyvýšené miesto, a pevne uchopte.
Potom umiestnite oranžové puzdro ihly priamo na miesto aplikácie pod 90-stupňovým uhlom tak,
keeping the inspection window visible.
Držte pero pevne oproti miestu aplikácie.
Prvé kliknutie naznačuje, že podanie injekcie sa už začalo,
čo môže trvať až do 10 sekúnd.
Držte pero v rovnakej pozícii,
až pokým sa oranžový indikátor neprestane hýbať
a budete počuť druhé kliknutie.
Udržujte tlak na miesto vpichu, až pokým sa nepotvrdí,
že podanie injekcie bolo dokončené.
Po dokončení aplikácie pero Hukyndra z kože pomaly odstráňte.
Oranžové puzdro ihly prekryje špičku injekčnej ihly.
Bez trenia priložte vatový alebo gázový tampón na miesto vpichu.
Ľahké krvácanie v mieste vpichu je normálne.
Kontaktujte svojho lekára,
ak sa v mieste vpichu objaví viac ako zopár kvapiek tekutiny.
Použité injekčné ihly, perá a ostré predmety hneď po použití odhoďte do nádoby na ostrý odpad.
Priehľadné viečko pera, tampón napustený alkoholom,
vatový alebo gázový tampón a obal
môžete vyhodiť do domového odpadu.